turjo4nis/wikipedia-bn-dump-20250701 huggingface dataset:
রাবেয়া খাতুন তালুকদার

রাবেয়া খাতুন তালুকদার (২৫ মে ১৯২৬ - ৭ ফেব্রুয়ারি ২০০৯) একজন ব্রিটিশ ভারতীয় মহিলা অ্যাথলেট। তিনি বগুড়ার কাটনাপাড়ায় জন্মগ্রহণ করেন।

প্রারম্ভিক জীবন
রাবেয়া খাতুন ১৯২৬ সালের ২৫শে মে বগুড়ার কাটনারপাড়ায় জন্মগ্রহণ করেন। তার পিতা মহির উদ্দিন আহমেদ ছিলেন কাটনারপাড়া ক্রীড়া ক্লাবের সেক্রেটারি এবং মাতা সবুরননেসা একজন গৃহিণী। পাঁচ বোন ও এক ভাইয়ের মধ্যে রাবেয়া খাতুন সর্বজ্যেষ্ঠ।

ব্যক্তিগত জীবন
রাবেয়া খাতুন ১৯৪৭ সালের ১৭ই জুন কেরামত আলী তালুকদারের সাথে বিবাহবন্ধনে আবদ্ধ হন। বিবাহের পর তিনি ঢাকা টিচার্স ট্রেনিং কলেজ থেকে বিটি ডিগ্রি অর্জন করেন। এই দম্পতির একমাত্র কন্যা কুলসুম আকতার বানু। সাদিয়া শেহরীন এবং মির্জা সাকিব তার দুই নাতি-নাতনী।

কর্মজীবন

দাম্পত্য জীবনের পর পর কর্মজীবনে প্রবেশ। ১৯৪৭-এর শেষ ভাগে। মেধা, শ্রম, একাগ্রতা ও অধ্যবসায়ের মাধ্যমে জীবনে প্রতিষ্ঠা লাভের লড়াইয়ে নামলেন রাবেয়া খাতুন তালুকদার। কর্মজীবনের সূচনা ময়মনসিংহের বিদ্যাময়ী সরকারি গালর্স স্কুলে। ১৯৫০ সালে চলে আসেন ঢাকায়। যোগ দেন কামরুন্নেসা সরকারি বালিকা উচ্চ বিদ্যালয়ে। এখানে থাকতে ফিজিক্যাল এডুকেশনের উপর উচ্চ শিক্ষা নিতে যান ইংল্যান্ডে।

শারিরীক শিক্ষার উপর প্রশিক্ষণ শেষে প্রথমে তিনি ঢাকার ইডেন গার্লস কলেজের ফিজিক্যাল এডুকেশন টিচার, কিছুদিন ময়মসিংহ মহিলা টিচার্স ট্রেনিং কলেজের ফিজিক্যাল এডুকেশন লেকচারার এবং ঢাকা শারীরিক শিক্ষা কলেজের লেকচারারের দায়িত্ব পালন করেন দক্ষতার সঙ্গে। তিনি তার যোগ্যতা ও দক্ষতার প্রেক্ষিতে সরকারী ক্রীড়া পরিদপ্তরের উপ-পরিচালকের দায়িত্বও পালন করেন।

পেশাগত জীবনে সৎ একনিষ্ঠ এবং কর্মদক্ষতায় পারদর্শী রাবেয়া খাতুন তালুকদার মহিলা ক্রীড়াক্ষেত্রের সাংগঠনিক ও প্রশাসনিক কর্মকাণ্ডে অনন্য কৃতিত্বের সাক্ষর রাখেন। তিনিই এ দেশে প্রথম ইষ্ট পাকিস্তান উইমেন্স এ্যামেচার গেইমস এন্ড স্পোর্টস এসোসিয়েশন গঠন করেন। তিনি এই সংস্থার প্রতিষ্ঠাতা সাধারণ সম্পাদক হিসেবে এদেশের উত্সাহী মহিলা ক্রীড়াবিদ ও ক্রীড়া সংগঠকদের একত্রিত করে মহিলাদের খেলাধুলায় উত্সাহিত করতে সচেষ্ট হন। এই সংগঠনই পরে বাংলাদেশ জাতীয় ক্রীড়া সংস্থায় রূপ লাভ করে। তিনিই প্রথম বাংলাদেশ উইমেন্স স্পোর্টস ডেভেলপমেন্ট এন্ড কন্ট্রোল বোর্ডের প্রেসিডেন্টের পদ অলংকৃত করে দেশব্যাপী ক্রীড়া আন্দোলন গড়ে তোলেন। তিনিই প্রথম বাংলাদেশ উইমেন্স হকি এসোসিয়েশন গঠন করে এ দেশের মহিলাদের হকি চর্চার ব্যবস্থা করেন। রাবেয়া খাতুন তালুকদার বাংলাদেশ উইমেন্স স্পোর্টস ফেডারেশন ও বাংলাদেশ উইমেন্স স্পোর্টস লীডারস এসোসিয়েশন গঠনে সক্রিয় ভূমিকা পালন করেন। তিনি বাংলাদেশ জাতীয় ক্রীড়া নিয়ন্ত্রণ বোর্ডের্, ব্যাডমিন্টন ও জিমন্যাস্টিকস ফেডারেশন, বাংলাদেশ ক্রীড়া লেখক সমিতি, বাংলাদেশ শারিরীক শিক্ষাবিদ সমিতি, শারিরীক শিক্ষার সিলেবাস কমিটিসহ বহু সংগঠকের সঙ্গেঁ নিজেকে সম্পৃক্ত রেখেছেন।

কেমব্রিজ থেকে ফিরে ইডেন কলেজে ফিজিক্যাল এডুকেশন টিচার হিসেবে যোগ দেন। পরের বছর (১৯৫৮) ময়মনসিংহের টিচার্স ট্রেনিং কলেজের প্রভাষক। এক বছর পরেই (১৯৫৯) আবার ইডেন কলেজে স্বপদে ফিরে আসেন। ১৯৬২ সালে ঢাকার ফিজিক্যাল এডুকেশন কলেজ। প্রভাষক হিসেবে এই কলেজে ছিলেন ১৯৭৮ পর্যন্ত। এই বছরে ক্রীড়া পরিদফতরে এ্যাসিস্টেন্ট ডাইরেক্টর হিসেবে যোগ দেন। ১৯৮২ সালে আবারো ঢাকার ফিজিক্যাল কলেজে ফিরে আসেন। এই কলেজ থেকেই রাবেয়া তালুকদার বর্ণময় কর্মজীবনের অবসান হয়।

পুরস্কার
 ১৯৭৬ - জাতীয় ক্রীড়া পুরস্কার
 ১৯৯৬ - আমেরিকান বাইওগ্রাফিক্স ইন্সটিটিউট প্রদত্ত ডিসটিংগুউইস লিডারশীপ অ্যাওয়ার্ড

তথ্যসূত্র 

১৯২৬-এ জন্ম
২০০৯-এ মৃত্যু
বগুড়ার ক্রীড়াবিদ
উইলিয়াম হার্বার্ট (উদ্ভিদবিজ্ঞানী)

উইলিয়াম হার্বার্ট (১২ই জানুয়ারি, ১৭৭৮ - ২৮শে মে, ১৮৪৭) ব্রিটিশ উদ্ভিদবিজ্ঞানী, কবি এবং সরকারি কর্মকর্তা। ১৮০৬ থেকে ১৮০৭ সাল পর্যন্ত তিনি হ্যাম্পশায়ার থেকে সংসদ সদস্যের দায়িত্ব পালন করেছিলেন। এরপর ১৮১১ থেকে ১৮১২ সাল পর্যন্ত ক্রিকলেইড থেকে সংসদ্য সদস্যের দায়িত্ব পালন করেন।

অক্সফোর্ডের এক্সিটার কলেজ থেকে স্নাতক ডিগ্রি লাভ করেছিলেন। ১৮৪০ সালে ম্যানচেস্টারের ডিন নির্বাচিত হন। তিনি কার্নারভনের প্রথম আর্ল হেনরি হার্বার্টের তৃতীয় পুত্র এবং হেনরি উইলিয়াম হার্বার্টের পিতা।

রচনাবলী 
 Musae Etonensis (১৭৯৫) সম্পাদক
 Select Icelandic Poetry (১৮০৪০৬)
 Amaryllidaceae, an attempt to arrange the Monocotyledonous Orders (১৮৩৭)
 Attila, Or The Triumph of Christianity (১৮৩৮)
 Collected Works (১৮৪২)

তথ্যসূত্র 
 

১৭৭৮-এ জন্ম
১৮৪৭-এ মৃত্যু
ব্রিটিশ উদ্ভিদবিজ্ঞানী
ব্রিটিশ কবি
ইংরেজ উদ্ভিদবিজ্ঞানী
ইংরেজ পুরুষ কবি
ক্রাইস্ট চার্চ, অক্সফোর্ডের প্রাক্তন শিক্ষার্থী
প্যাট্রিক ম্যাথিউ

প্যাট্রিক ম্যাথিউ (২০শে অক্টোবর, ১৭৯০ - ৮ই জুন, ১৮৭৪) স্কটল্যান্ডীয় ভূমি মালিক ও ফল উৎপাদনকারী। চার্লস ডারউইন এবং আলফ্রেড রাসেল ওয়ালেসের প্রায় ৩০ বছর পূর্বেই তিনি বিবর্তনের একটি প্রক্রিয়া হিসেবে প্রাকৃতিক নির্বাচনের প্রস্তাব করেছিলেন। কিন্তু ম্যাথিউ তার চিন্তাধারা কোথাও প্রকাশ করতে পারেননি। উপরন্তু ওয়ালেস এবং ডারউইন তাদের মতবাদ প্রকাশের সময় ম্যাথিউ-এর গবেষণা সম্পর্কে কিছু জানতেন।

স্কটল্যান্ডের ডান্ডির নিকটে এক বিত্তশালী পরিবারে ম্যাথিউয়ের জন্ম। পড়াশোনা করেছেন ইউনিভার্সিটি অফ এডিনবরায়। অবশ্য বিশ্ববিদ্যালয় থেকে কোন ডিগ্রি লাভের সৌভাগ্য তার হয়নি। ১৮০৭ সালেই পারিবারিক সম্পত্তি দেখভালের জন্য তাকে ইরলে ফিরে আসতে হয়েছিল।

বহিঃসংযোগ 
 Patrick Matthew Biography - UC Berkeley
 Natural Selection as a Creative Force - by Stephen Jay Gould

১৭৯০-এ জন্ম
১৮৭৪-এ মৃত্যু
প্রাক-বিবর্তন জীববিজ্ঞানী
স্কটল্যান্ডীয় বিজ্ঞানী
চার্লস ডারউইন
এডিনবরা বিশ্ববিদ্যালয়ের প্রাক্তন শিক্ষার্থী
খ্রিস্টিয়ান লেওপোল্ড ফন বুখ

খ্রিস্টিয়ান লেওপোল্ড ফন বাখ (২৬শে এপ্রিল, ১৭৭৪ - ৪ঠা মার্চ, ১৮৫৩) জার্মান ভূবিজ্ঞানী এবং জীবাশ্মবিদ। ঊনবিংশ শতকের প্রথমার্ধে ভূতত্ত্বে সবচেয়ে বেশি অবদান রেখেছেন তিনি। তার জন্ম স্টপেতে (ব্রান্ডেনবুর্গ)।

তথ্যসূত্র

বহিঃসংযোগ 
  This work in turn cites:
 

১৭৭৪-এ জন্ম
১৮৫৩-এ মৃত্যু
জার্মান ভূবিজ্ঞানী
জার্মান জীবাশ্মবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
রয়েল সুয়েডীয় বিজ্ঞান অ্যাকাডেমির সদস্য
রয়েল সোসাইটির বিদেশি সদস্য
মাইক্রোসফট ভিজুয়াল প্রোগ্রামিং ল্যাংগুয়েজ

মাইক্রোসফট ভিজুয়াল প্রোগ্রামিং ল্যাংগুয়েজ (), সংক্ষেপে এমভিপিএল, মাইক্রোসফট রোবটিক্‌স স্টুডিও-এর জন্য প্রস্তুতকৃত একটি ভিজুয়াল প্রোগ্রামিং ভাষা এবং তথ্যপ্রবাহ প্রোগ্রামিং ভাষা। এটি মাইক্রোসফটের অন্যান্য প্রোগ্রামিং ভাষা, যেমন ভিজুয়াল বেসিক, সি# থেকে ভিন্ন, কারণ এটি সত্যিকার অর্থে একটি ভিজুয়াল প্রোগ্রামিং ভাষা। এতে ড্র্যাগ এন্ড ড্রপের মাধ্যমে সহজে কর্মপন্থা নির্ধারণ সম্ভব।

আরও দেখুন 
 মাইক্রোসফট রোবটিক্স স্টুডিও
 ডাটাফ্লো প্রোগ্রামিং
 ভিজুয়াল প্রোগ্রামিং ল্যংগুয়েজ

বহিঃসংযোগ 
 মাইক্রোসফট ভিজুয়াল প্রোগ্রামিং ল্যাংগুয়েজ

সফটওয়্যার
মাইক্রোসফট উন্নয়ন সরঞ্জাম
ভিজুয়াল প্রোগ্রামিং ভাষাসমূহ
ডাইনামিক সোর্স রাউটিং

ডাইনামিক সোর্স রাউটিং বা সংক্ষেপে ডিএসআর () হল ওয়ারলেস ম্যাশ নেটওয়ার্কের একটি রাউটিং প্রটোকল। এটি অ্যাড হক অন-ডিমান্ড ডিসটেন্স ভেক্টর এর মত অনুরোধ অনুসারে রাউট তৈরি করে। এতে রাউটিং টেবিলের পরিবর্তে সোর্স রাউটিং ব্যবহৃত হয়। এই প্রটোকলে বেশ অনেক পরিবর্তণ সাধিত হচ্ছে। প্রটোকলটি সোর্স রাউটিঙের উপর নির্ভরশীল এবং এতে সকল রাউটিং তথ্য মোবাইল নোডে অবস্থান করে ও হালনাগাদ হয়।

এই প্রটোকল রিএকটিভ(অন ডিমান্ড)-ভাবে কাজ করে, ফলে নেটওয়ার্ক ফ্লডিং-এর প্রয়োজন পড়ে না যা টেবিল-ড্রিভেন প্রক্রিয়াতে প্রয়োজন। রিএকটিভ প্রক্রিয়াতে রাউট শুধুমাত্র প্রয়োজনের সময় তৈরি হয়, যার ফলে অন্যান্য পথ খুঁজে বের করার দরকার পরে না।

অংশসমূহ 
প্রটোকলটি সোর্স রাউটিঙের উপর নির্ভরশীল এবং এতে সকল রাউটিং তথ্য মোবাইল নোডে অবস্থান করে ও হালনাগাদ হয়।
 রাউট অন্বেষণ(Route Discovery)
 রাউট রক্ষনাবেক্ষণ(Route Maintenance)
 রাউট রিপ্লাই শুধুমাত্র বার্তা গন্তব্যে পৌঁছায়।

সুফল ও কুফল 
 টেবিল-ড্রিভেন প্রক্রিয়ার মত অবিরত রাউট খুঁজে বের করার প্রয়োজন নেই।
 মধ্যবর্তী নোডগুলো রাউট ক্যাশের তথ্য দক্ষভাবে ব্যবহার করায় নিয়ন্ত্রণ ওভারহেড কমে।
 এতে নেটওয়ার্ক ফ্লডিংঙের প্রয়োজন পরে না।
 এই প্রটোকল যদিও স্বল্প-চলমান নেটওয়ার্কে ভাল কাজ করে, গতিশীলতার সাথে সাথে এর ক্ষমতা দ্রুত হ্রাস পায়। 
 এছাড়া সোর্স-রাউটিং এ্যালগোরিদমের কারণে উল্লেখযোগ্য পরিমাণ রাউটিং ওভারহেড সৃষ্টি হয়।

আরও দেখুন 
 রাউটিং
 ওয়ারলেস ম্যাশ নেটওয়ার্ক
 অ্যাড হক অন-ডিমান্ড ডিসটেন্স ভেক্টর প্রটোকল
 অ্যাড হক রাউটিং প্রটোকলের তালিকা
 আইপিভি৬

বহিঃসংযোগ 
 প্রটোকলের বিবরণ
 ডিএসআর প্রটোকলের সিমুলেশন মডেল

ওয়ারলেস নেটওয়ার্কিং
অ্যাড হক রাউটিং প্রটোকল
টেলিফোন নাম্বার

টেলিফোন নাম্বার বা ফোন নাম্বার একটি টেলিফোন হতে অপর একটি টেলিফোনে সংয়োগের জন্য সংখ্যা সমষ্টি বিশেষ। টেলিফোন নাম্বারে অঙ্ক প্রথমে দু’তিনটি থাকলেও সময়ের সাথে সাথে এর অঙ্ক এখন অনেক। এছাড়া এটি এখন বিভিন্ন যন্ত্র, কম্পিউটার এবং ফ্যাক্স মেশিনে টেলিফোনিক সংযোগের জন্য ব্যবহৃত হয়।

প্রায় সকল টেলিফোনই এখন আন্তর্জাতিক টেলিফোন নেটওয়ার্কে যুক্ত। আন্তর্জাতিক টেলিফোন নেটওয়ার্কের নম্বর আইটিউ-টির E.164 প্রস্তাবনা অনুযায়ী গঠিত। এতে নাম্বারের প্রথমে কান্ট্রি কলিং কোড এবং অঙ্ক ১৫ বা এর কম হয়। এর পরেই থাকে এরিয়া কোড, তারপর গ্রাহকের নম্বর, যা টেলিফোন সুইচের কোড। আইটিউ-টির E.123 প্রস্তাবনা টেলিফোন নাম্বার লেখা ও ছাপার নির্দেশনা দেয় যা শুরু হয় একটি যোগ চিহ্ন(+) ও কান্ট্রি কোড দিয়ে। আন্তর্জাতিক নম্বর টেলিফোন হতে ডায়ালের সময় যোগ চিহ্ন আন্তর্জাতিক ডায়ালিং-এ সংযোগ কোড দিয়ে প্রতিস্থাপিত হবে। তবে মোবইলে যোগ চিহ্ন সরাসরি ব্যবহার করা যাবে।

টেলিফোন নাম্বারে কলের শেষ প্রান্ত নির্ধারণের জন্য ফ্রয়োজনীয় সকল তথ্য থাকে। পাবলিক সুইচড টেলিফোন নেটওয়ার্ক-এ প্রতিটি কলের শেষ প্রান্তের একটি ও কেবল একটি নম্বর থাকবে। সাধারণত নির্দিষ্ট দৈর্ঘ্যের নম্বর এক্ষেত্রে ব্যবহৃত হয়। যেমন- ঢাকার এরিয়া কোড ০২, যারপর আরও তিন অঙ্কের এক্সচেঞ্জ কোড ও আরও চার অঙ্ক থাকবে। অনেক ক্ষেত্রে এরিয়া কোড নম্বর ডায়াল করা যেতে পারে। এছাড়া কিছু টেলিফোন নাম্বারে অঙ্ক কম থাকতে পার। এতে নম্বরটি স্বয়ংক্রিয়ভাবে স্বাভাবিক দৈর্ঘের নম্বরে রুপান্তরিত হয়। যেমন- ৯৯৯-জরুরি সহায়তা, ১৭-অনুসন্ধান।
স্থানীয় ফোন নাম্বারের রীতি দেশের সরকার বা সরকার মনোনীত সংস্থা দ্বারা নির্ধারিত হয়।দেখুন টেলিফোন নাম্বার তৈরির প্রথা।
কলার আইডির ব্যবস্থা থাকলে কল-গ্রাহক কল-কর্তার নম্বর দেখতে পাবেন।

আরও দেখুন
 আন্তর্জাতিক ডায়ালিং কোডের তালিকা
 ঢাকার বিভিন্ন একচেঞ্জের তালিকা
 দূর পাল্লার কল
 ৯৯৯
 ১৭
 জেলা কোড
 কলার আইডি

বাইরের লিংক
 E.123 প্রস্তাবনা
 জাতীয় নম্বর কৌশল

টেলিফোন
শনাক্তকারী
টেলিফোন নম্বর
নেটওয়ার্ক ঠিকানা
আই-লিগ

আই-লিগ () ভারতীয় ফুটবলের দ্বিতীয় বিভাগ ফুটবল লিগ। এই প্রতিযোগিতা ২০০৭ সালে ভারতীয় জাতীয় ফুটবল লিগের জায়গায় শুরু হয়েছে। প্রথম বছরে ১০টি দল এই লিগে অংশ নেয়। ডেম্পো স্পোর্টস ক্লাব প্রথম বিজয়ীর সম্মান লাভ করে। অন্যদিকে সালগাওকর স্পোর্টস ক্লাব এবং ভিভা কেরালা আই-লিগ প্রথম ডিভিশন থেকে দ্বিতীয় ডিভিশনে নেমে যায়। বর্তমানে আই-লিগে ১৩টি দল প্রতিদ্বন্দ্বিতা করে।

ইতিহাস 
১৯৯৬ সালে ভারতে প্রথম ঘরোয়া লিগ শুরু হয়েছিল জাতীয় ফুটবল লিগ নামে পরিচিত। লিগটি ভারতীয় ফুটবলে পেশাদারিত্বের প্রবর্তনের প্রয়াসে শুরু হয়েছিল।

২০০৬-০৭ এনএফএল মৌসুমের পরে, ঘোষণা করা হয়েছিল যে জাতীয় ফুটবল লিগ পুনরায় চালু করা হবে এবং ২০০৭-০৮ মৌসুমের আই-লিগ হিসাবে পুনরায় নামকরণ করা হবে।

২০১০ সালের ৯ ডিসেম্বর অল ইন্ডিয়া ফুটবল ফেডারেশন রিলায়েন্স ইন্ডাস্ট্রিজ এবং মার্কিন যুক্তরাষ্ট্রের আন্তর্জাতিক ম্যানেজমেন্ট গ্রুপের সাথে একটি ১৫ বছরের চুক্তি স্বাক্ষর করে। এই চুক্তি আইএমজি-রিলায়েন্সকে স্পনসর, বিজ্ঞাপন, সম্প্রচার, মার্চেন্ডাইজিং, ভিডিও, ফ্র্যাঞ্চাইজিং এবং একটি নতুন ফুটবল লিগ তৈরির অধিকারের একচেটিয়া বাণিজ্যিক অধিকার দিয়েছে। এআইএফএফ জি স্পোর্টসের সাথে পাঁচ বছরের প্রথম দিকে তাদের ১০ বছরের চুক্তি শেষ করার পরে এই চুক্তি হয়েছিল।

বিন্যাস 
২০০৭ সালে লিগ শুরু হওয়ার পর থেকে প্রায় প্রতি বছরই নিয়ম পরিবর্তন হয়েছে। বর্তমানে লিগে ১৩টি দল রয়েছে। প্রতিটি ক্লাব মৌসুমে একে অপরের সাথে দুইবার খেলে, একবার হোম এবং অন্যটি অ্যাওয়ে। মহামারি চলাকালীন এটি ২ মরসুমের জন্য পরিত্যক্ত হয়েছিল। যে দল একটি ম্যাচ জিতবে তারা তিন পয়েন্ট পাবে এবং উভয় দল ড্র করলে এক পয়েন্ট অর্জন করবে। হেরে যাওয়া দলকে কোনো পয়েন্ট দেওয়া হয় না। মৌসুম শেষে সবচেয়ে বেশি পয়েন্ট পাওয়া দলটি লিগ জিতে নেয়। টাই হলে হেড-টু-হেড ফলাফল দেখা হয়, তাতেও টাইব্রেক না হলে গোল পার্থক্য দেখা হয়।

এএফসি পুরস্কার 
ডেভেলপিং লিগ সিলভার

স্পনসর

সম্প্রচারক 
বর্তমানে সর্বভারতীয় ফুটবল ফেডারেশন-এর উদ্যোগে ফেসবুক ও ১স্পোর্টস এটি সম্প্রচার করে থাকে।

মৌসুমসমূহ

নোট

ক্লাব গুলো সাফল্য

আই-লিগ দলের তালিকা

২০২৩–২৪ আই-লিগ ক্লাব

এএফসি কাপ 

নিয়মানুসারে লিগের চ্যাম্পিয়ন দল এএফসি কাপের গ্রুপ পর্বে খেলার সুযোগ পায়।

২০০৮ মরসুমে ডেম্পো এএফসি কাপের সেমি-ফাইনালে লেবাননের ক্লাব আল-সাফার কাছে হেরে বিদায় নেয়।

এরপর ২০১৩-তে ইস্টবেঙ্গল এএফসি কাপের সেমি-ফাইনালে কুয়েত এসসির কাছে হেরে বিদায় নেয়।

এখনো পর্যন্ত এএফসি কাপে সর্বশ্রেষ্ঠ ফল প্রদর্শনকারী আই-লিগ ক্লাব হল বেঙ্গালুরু এফসি। তারা ২০১৬ এএফসি কাপের ফাইনালে উত্তীর্ণ হয়েছিল, যা ছিল ভারতীয় ফুটবলের যুগান্তকারী ঘটনা। তবে তারা ফাইনালে ইরাকের আল-কুয়া আল-জাউইয়ার কাছে হেরে রানার্স-আপ হয়।

নিম্নে আই-লিগ দলগুলির এএফসি কাপ পারফরম্যান্স তুলে ধরা হল:

এএফসি চ্যাম্পিয়ন্স লিগ 
এখনো পর্যন্ত আই-লিগের কোন ক্লাবই এফসি চাম্পিয়নস লিগের গ্রুপ পর্বে উত্তীর্ণ হতে পারেনি, বাছাইপর্বের বাধা টপকাতে অক্ষম হয়েছে। বর্তমানে আই-লিগ থেকে সরাসরি এএফসি চ্যাম্পিয়ন্স লিগে উত্তীর্ণ হবার সুযোগ দেওয়া হয় না।

নোট

পুরস্কার মূল্য

সফল প্রশিক্ষকগণ

সর্বোচ্চ দর্শক সংখ্যা

তথ্যসূত্র

বহিঃসংযোগ 

ভারতে ফুটবল
ফুটবল প্রতিযোগিতা
২০০৭-এ ভারতে প্রতিষ্ঠিত
ভারতে ফুটবল কাপ প্রতিযোগিতা
ভারতের ফুটবল লিগ
ভারতের ক্রীড়া লিগ
এশিয়ার দ্বিতীয় স্তরের ফুটবল লিগ
ডেম্পো স্পোর্টস ক্লাব

ডেম্পো স্পোর্টস ক্লাব গোয়া ফুটবল অ্যাসোসিয়েশন পরিচালিত গোয়া পেশাদারি লিগ-এর পাঞ্জিম, গোয়ার একটি দল। পূর্বের সর্বভারতীয় এই দলটি  আই-লিগের বিজয়ী দল ছিল। ডেম্পো এসসি প্রথম ভারতীয় ফুটবল ক্লাব , যেটি ২০০৮ সালে এএফসি কাপ টুর্নামেন্টের সেমি-ফাইনালে পৌঁছেছিল।

ইতিহাস
২০১৪-১৫ মৌসুমে আই লিগ থেকে অবনমিত হিসেবে চিহ্নিত হয়। ২০১৫-১৬ আই লিগ দ্বিতীয় ডিভিশন থেকে বিজয়ী হিসেবে ২০১৬-১৭ আই লিগ-এ ফিরে এলেও সালগাঁওকার ও স্পোর্টিং ক্লাব দে গোয়ার সাথে মিলিত ভাবে আই লিগ থেকে নাম প্রত্যাহার করে নেয়।

খেলোয়াড়

প্রথম দলের স্কোয়াড

অবসরপ্রাপ্ত সংখ্যা 
 10 –  ক্রিশ্চিয়ানো জুনিয়র (2004)

সম্মান

আন্তর্জাতিক

২০০৮ এএফসি কাপ
নাইজেরিয়ান পেশাদার ফুটবলার রান্টি মার্টিন্স, চিদি এদেহ এবং ব্রাজিলীয় বেটো-এর দুরন্ত পারফরম্যান্সে এই ক্লাবটি সেমিফাইনাল পর্যন্ত পৌঁছায়।

দলটির প্রশিক্ষণের দায়িত্বে ছিলেন ডেম্পোর প্রাক্তনী ভারতীয় আরমান্দো কোলাকো।

গ্রুপ পর্বে বাহরাইন পেশাদার ফুটবল ক্লাব আল-মুহাররাক এসসি-কে বাহরাইনের মাঠে ২-১ গোলে হারায়, যারা পরবর্তীতে টুর্নামেন্ট বিজয়ী হয়। এছাড়া সিঙ্গাপুরের লায়ন সিটি সেলার্স এফসি এবং লেবাননের আল আনসার এফসি কে পরাজিত করে।

তথ্যসূত্র 

ভারতের ফুটবল ক্লাব
গোয়ার ফুটবল ক্লাব
১৯৬৮-এ প্রতিষ্ঠিত ফুটবল ক্লাব
আই-লিগের ক্লাব
চার্চিল ব্রাদার্স ফুটবল ক্লাব গোয়া

চার্চিল ব্রাদার্স ফুটবল ক্লাব গোয়া (; সাধারণত চার্চিল ব্রাদার্স এফসি গোয়া অথবা শুধুমাত্র চার্চিল ব্রাদার্স নামে পরিচিত) হচ্ছে গোয়ার মারগাও ভিত্তিক একটি ভারতীয় পেশাদার ফুটবল ক্লাব। এই ক্লাবটি বর্তমানে ভারতের শীর্ষ স্তরের ফুটবল লীগ আই-লিগে প্রতিযোগিতা করে। এই ক্লাবটি ১৯৮৮ সালে চার্চিল ব্রাদার্স স্পোর্টস ক্লাব নামে প্রতিষ্ঠিত হয়েছে। ১৯,০০০ ধারণক্ষমতাবিশিষ্ট ফতোরদা স্টেডিয়ামে দ্য রেড মেশিন নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন রোমানীয় সাবেক ফুটবল খেলোয়াড় পেত্রে জিজু এবং সভাপতির দায়িত্ব পালন করছেন ভালাঙ্কা আলেমাও।

ঘরোয়া ফুটবলে, চার্চিল ব্রাদার্স এপর্যন্ত ১২টি শিরোপা জয়লাভ করেছে; যার মধ্যে ২টি আই-লিগ, ৩টি ডুরান্ড কাপ এবং ১টি ফেডারেশন কাপ শিরোপা রয়েছে।

ইতিহাস
এই ক্লাবটি ১৯৮৮ সালে ওয়ারকা ক্লাব নামে প্রতিষ্ঠিত হয়েছিল। প্রথম মৌসুমে ওয়ারকা ক্লাব নামটি ব্যবহার করার পর তারা ব্রাদার্স স্পোর্টিং ক্লাবে তাদের নাম পরিবর্তন করেছিল। পরে চার্চিল ব্র্যাজ আলেমাও ক্লাবটি ক্রয় করার পর তাদের নামানুসারে চার্চিল ব্রাদার্স ফুটবল ক্লাব নামকরণ করা হয়েছিল। পরবর্তীকালে ক্লাবটি তাদের নাম পুনরায় পরিবর্তন করে বর্তমান নাম চার্চিল ব্রাদার্স ফুটবল ক্লাব গোয়ায় স্থানান্তর করেছে।

অর্জন

জাতীয়
আই-লিগ
চ্যাম্পিয়ন (২): ২০০৮–০৯, ২০১২–১৩
রানার-আপ (৩): ২০০৭–০৮,  ২০০৯–১০, ২০২০–২১
ভারতীয় জাতীয় ফুটবল লিগ
রানার-আপ (৩): ১৯৯৬–৯৭, ১৯৯৯–২০০০, ২০০১–০২
ভারতীয় জাতীয় ফুটবল লিগ দ্বিতীয় বিভাগ
রানার-আপ (১): ২০০৫–০৬
ডুরান্ড কাপ
চ্যাম্পিয়ন (৩): ২০০৭, ২০০৯, ২০১১
রানার-আপ (২): ২০০০–০১, ২০০৮
ভারতীয় ফেডারেশন কাপ
চ্যাম্পিয়ন (১): ২০১৩–১৪
আইএফএ শিল্ড 
চ্যাম্পিয়ন (২): ২০০৯, ২০১১
রোভার্স কাপ
রানার-আপ (৩): ১৯৯৭, ১৯৯৯, ২০০০–০১
গোয়া গভর্নরস কাপ
চ্যাম্পিয়ন (৩): ২০০০, ২০০২, ২০০৩
রানার-আপ (২): ১৯৯৯, ২০০১
গোয়া পেশাদার লিগচ্যাম্পিয়ন (৮): ১৯৯৫–৯৬, ১৯৯৬–৯৭, ১৯৯৭–৯৮, ১৯৯৯, ২০০০, ২০০১, ২০০৮, ২০১৯–২০ (যৌথভাবে)

আন্তর্জাতিকত্রিভুবন চ্যালেঞ্জ শিল্ডচ্যাম্পিয়ন (১):''' ১৯৬৯

তথ্যসূত্র

চার্চিল ব্রাদার্স ফুটবল ক্লাব গোয়া
১৯৮৮-এ প্রতিষ্ঠিত ফুটবল ক্লাব
১৯৮৮-এ ভারতে প্রতিষ্ঠিত
আই-লিগের ক্লাব
ভারতের ফুটবল ক্লাব
গোয়ার ফুটবল ক্লাব
জেসিটি ফুটবল ক্লাব

১৯৭১ সালে স্থাপিত জেসিটি ফুটবল ক্লাব পাঞ্জাবের ফাগওয়ারায় অবস্থিত একটি ভারতীয় ফুটবল ক্লাব। জেসিটি বর্তমানে ভারতের আই-লিগ প্রথম ডিভিশনে এবং পাঞ্জাব রাজ্য সুপার ডিভিশন লিগে প্রতিদ্বন্দিতা করে।

রেকর্ড
এশিয়ান ক্লাব চ্যাম্পিয়নশিপ: ১ বার অংশগ্রহণ 
 ১৯৭১: দ্বিতীয় রাউন্ড 

ভারতের বিলুপ্ত ফুটবল ক্লাব
ভারতের ফুটবল ক্লাব
আই-লিগের ক্লাব
২০১১-এ ভারতে বিলুপ্ত
১৯৭১-এ প্রতিষ্ঠিত ফুটবল ক্লাব
কাপুরথালা
মহিন্দ্র ইউনাইটেড ফুটবল ক্লাব

মহিন্দ্র ইউনাইটেড মুম্বাইয়ে অবস্থিত একটি ভারতীয় ফুটবল ক্লাব। এই ক্লাবটি মহিন্দ্র এন্ড মহিন্দ্র কম্পানির দ্বারা পরিচালিত। ১৯৫০ সালে স্থাপিত মহিন্দ্র এন্ড মহিন্দ্র দলের নাম বদলে ২০০০ সালে মহিন্দ্র ইউনাইটেড রাখা হয়।

আরও পড়ুন
গ্রন্থপঞ্জি

Cited sources

বহিঃসংযোগ
মাহিন্দ্র ইউনাইটেড এফসি এ গ্লোবাল স্পোর্টস আর্কাইভ
মাহিন্দ্র ইউনাইটেড এফসি (ইংরেজি) বিশ্ব ফুটবলে
ফ্ল্যাশস্কোরে মাহিন্দ্র ইউনাইটেড এফসি

ভারতের বিলুপ্ত ফুটবল ক্লাব
ভারতের ফুটবল ক্লাব
আই-লিগের ক্লাব
মহিন্দ্র ইউনাইটেড ফুটবল ক্লাব
২০১০-এ ভারতে বিলুপ্ত
১৯৬২-এ প্রতিষ্ঠিত ফুটবল ক্লাব
মাহিন্দ্রা গ্রুপ
১৯৬২-এ মহারাষ্ট্রে প্রতিষ্ঠিত
মহারাষ্ট্রে ক্রীড়া
জেমস ক্যামেরন

জেমস ফ্রান্সিস ক্যামেরন (জন্ম: ১৬ই আগস্ট, ১৯৫৪) একাডেমি পুরস্কার বিজয়ী কানাডীয় চলচ্চিত্র পরিচালক, প্রযোজক ও চিত্রনাট্য লেখক। মূলত অ্যাকশনধর্মী ও বৈজ্ঞানিক কল্পকাহিনীমূলক চলচ্চিত্র নির্মাণের জন্য তিনি বিখ্যাত। এ ধরনের ছবিগুলোতে তার উদ্ভাবনী শক্তির পরিচয় পাওয়া যায়। একই সাথে সেগুলোর ব্যবসায়িক সফলতাও লক্ষণীয়। তার চলচ্চিত্র নির্মাণের মুখ্য বিষয়বস্তু হল মানুষের সাথে প্রযুক্তির সম্পর্ক। ক্যামেরন টাইটানিক ছবিটি রচনা, পরিচালনা ও সম্পাদনা করেছেন। ১১টি বিষয়শ্রেণীতে অস্কার জয়ের পাশাপাশি এই ছবিটি বিশ্বব্যাপী বিপুল আয় করেছিল। মুদ্রাস্ফীতি বাদ দিলে এটিই পৃথিবীর সবচেয়ে বেশি আয় করা চলচ্চিত্র। এর মোট আয়ের পরিমাণ ছিল ১.৮ বিলিয়ন মার্কিন ডলার।

এছাড়া ক্যামেরন টার্মিনেটর ফ্রানচাইজ নির্মাণ করেছেন। নিজেই দ্য টারমিনেটর ও টার্মিনেটর ২: জাজমেন্ট ডে ছবি দুটির পরিচালক ও লেখক ছিলেন। মুদ্রাস্ফীতির বিবেচনা না করলে সিনেমা নির্মাণ করে তিনি এখন পর্যন্ত আয় করেছেন প্রায় ১.১ বিলিয়ন মার্কিন ডলার। টাইটানিক-এর বিপুল সফলতার পর ক্যামেরন মূলত প্রামাণ্যচিত্র নির্মাণে মনোযোগ দিয়েছেন। এর পাশাপাশি তিনি ত্রিমাত্রিক ক্যামেরন/পেইস ফিউশন ক্যামেরা সিস্টেমের উন্নয়নে কাজ করে যাচ্ছেন। অ্যাভাটর ছবি নির্মাণের মাধ্যমে তিনি পুনরায় পূর্ণদৈর্ঘ্য ছবি নির্মাণের ধারায় ফিরে আসবেন। এই ছবি নির্মাণের ক্ষেত্রে ফিউশন ক্যামেরা সিস্টেমের ত্রিমাত্রিক প্রযুক্তি ব্যবহার করা হবে। ২০০৯-এর ডিসেম্বরে এটি মুক্তি পেয়েছে।এটি এখন পর্যন্ত বিশ্বের মধ্যে সবচেয়ে বেশি অর্থ  উপার্জনকারী সিনেমা।

পরিচালিত চলচ্চিত্রসমূহ 
 জেনোজেনেসিস (১৯৭৮) স্বল্পদৈর্ঘ্য
 পিরানহা ২: দ্য স্পনিং (১৯৮১)
 দ্য টারমিনেটর (১৯৮৪)
 এলিয়েন্‌স (১৯৮৬)
 দ্য অ্যাবিস (১৯৮৯)
 টার্মিনেটর ২: জাজমেন্ট ডে (১৯৯১)
 ট্রু লাইস (১৯৯৪)
 টাইটানিক (১৯৯৭)
 অ্যাভাটর (২০০৯) ত্রিমাত্রিক চলচ্চিত্র
 ব্যাট্‌ল এঞ্জেল (নির্মীয়মান) ত্রিমাত্রিক
 অ্যাভাটার: দ্য ওয়ে অব ওয়াটার (২০২২) এিমাএিক চলচ্চিএ

আরও দেখুন

তথ্যসূত্র

আরও পড়ুন 

 Matthew Wilhelm Kapell and Stephen McVeigh, eds., The Films of James Cameron: Critical Essays. McFarland & Company. 2011.

বহিঃসংযোগ 

 Deepsea Challenge at National Geographic — Mariana Trench dive (March 26, 2012) and later coverage of Deepsea Challenger
 James Cameron at the Science Fiction and Fantasy Hall of Fame
 The Exodus Decoded
 Bones of Jesus found, Canadian documentary claims

জেমস ক্যামেরন
১৯৫৪-এ জন্ম
জীবিত ব্যক্তি
কানাডীয় চলচ্চিত্র পরিচালক
ইংরেজি ভাষার চলচ্চিত্র পরিচালক
শ্রেষ্ঠ পরিচালনা বিভাগে একাডেমি পুরস্কার বিজয়ী
স্যাটার্ন পুরস্কার বিজয়ী
বিশেষ আবহ ব্যক্তিত্ব
মার্কিন যুক্তরাষ্ট্রে কানাডীয় প্রবাসী চলচ্চিত্র পরিচালক
গোল্ডেন গ্লোব পুরস্কার বিজয়ী প্রযোজক
কানাডীয় অজ্ঞেয়বাদী
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
নিউজিল্যান্ডে কানাডীয় অভিবাসী
মার্কিন যুক্তরাষ্ট্রে কানাডীয় অভিবাসী
কানাডীয় পরিবেশবিদ
কানাডীয় উদ্ভাবক
স্কটিশ বংশোদ্ভূত কানাডীয় ব্যক্তি
ডিরেক্টরস গিল্ড অব আমেরিকা পুরস্কার বিজয়ী
ক্যালিফোর্নিয়ার চলচ্চিত্র পরিচালক
ক্যালিফোর্নিয়ার চলচ্চিত্র প্রযোজক
বিজ্ঞান কল্পকাহিনী চলচ্চিত্র পরিচালক
ক্যালিফোর্নিয়ার চিত্রনাট্যকার

ml:ജെയിംസ് കാമറൂണ്‍
উত্তম কুমারের চলচ্চিত্রের তালিকা

উত্তম কুমার (৩ সেপ্টেম্বর ১৯২৬ ― ২৪ জুলাই ১৯৮০) একজন কিংবদন্তি বাঙালি চলচ্চিত্র অভিনেতা। বাংলা চলচ্চিত্রে জগতে তাঁকে 'মহানায়ক' আখ্যা দেওয়া হয়েছে। চলচ্চিত্রে অভিনয় ছাড়াও তিনি সফল ভাবে মঞ্চেও অভিনয় করেছিলেন। এছাড়া তিনি পরিচালক এবং প্রযোজকের ভূমিকাও পালন করেছিলেন।

উত্তম কুমার অভিনীত বাংলা চলচ্চিত্র

১৯৪৮-১৯৫৫

১৯৫৬-১৯৬০

১৯৬১-১৯৬৫

১৯৬৬-১৯৭০

১৯৭১-১৯৭৫

১৯৭৬-১৯৮০

১৯৮১-১৯৮৭ 
 সূর্যসাক্ষী(১৯৮১)
 ইমন কল্যাণ (১৯৮১)
 ওগো বধূ সুন্দরী (১৯৮১)
 কলঙ্কিনী কঙ্কাবতী (১৯৮১)
 প্লট নাম্বার ৫ (১৯৮১)

উত্তম কুমার অভিনীত হিন্দি চলচ্চিত্র 

 ছোটিসি মুলাকাত (১৯৬৭)
 দেশপ্রেমী (১৯৮২)
 মেরা করম মেরা ধরম (১৯৮৭)
 কিতাব ( ১৯৭৭)
 প্লট নম্বর ৫ (১৯৮১)
 আমানুষ
 আনন্দ আশ্রম

উত্তম কুমার পরিচালিত চলচ্চিত্র 

 কলঙ্কিনী কঙ্কাবতী (১৯৮১)
 বনপলাশীর পদাবলী (১৯৭৩)
 শুধু একটি বছর (১৯৬৬)

উত্তম কুমার প্রযোজিত চলচ্চিত্র 

 গৃহদাহ (১৯৬৭)
 ছোটিসি মুলাকাত (১৯৬৭)
 হারানো সুর (১৯৫৭)

উত্তম কুমার সুরারোপিত চলচ্চিত্র 

 কাল তুমি আলেয়া (১৯৬৬)

তথ্যসূত্র

বহিঃসংযোগ 
 
 উত্তম কুমার চলচ্চিত্রসমূহ

উত্তম কুমার
অভিনেতাদের চলচ্চিত্র তালিকা
ভারতীয় চলচ্চিত্র তালিকা
৪ লুনি, ৩ সাপ্তামানি সি ২ জিলে

৪ লুনি, ৩ সাপ্তামানি সি ২ জিলে (রোমানীয় ভাষায়: 4 luni, 3 săptămâni şi 2 zile, বাংলা ভাষায়: ৪ মাস, ৩ সপ্তাহ ও ২দিন) ২০০৭ সালে মুক্তিপ্রাপ্ত রোমানীয় চলচ্চিত্র। রচনা ও পরিচালনা করেছেন Cristian Mungiu। ছবিটি ২০০৭ সালে কান চলচ্চিত্র উৎসবে সর্বোচ্চ পুরস্কার পাম দোর ও ফিপারেস্কি পুরস্কার অর্জন করেছে।

কমিউনিস্ট রোমানিয়ায় Nicolae Ceauşescu এর রাজত্বকালের শেষ দিককার পটভূমিতে ছবির কাহিনী নির্মীত হয়েছে। বিশ্ববিদ্যালয়ের ডর্মিটরিতে বসবাসকারী দুই সহপাঠীর গল্প বলা হয়েছে এতে। এই দুজনের একজন গর্ভবতী হয়ে পড়ায় অন্যজন তাকে অবৈধ গর্ভপাতে সহায়তা করে। কিন্তু তৎকালীন রোমানিয়ায় গর্ভপাত কঠোর শাস্তিযোগ্য অপরাধ ছিল। গর্ভপাত করতে গিয়ে তারা বিভিন্ন সমস্যার মুখোমুখী হয়।

ছবিটি বিশ্বব্যাপী মুক্তি পায় কান চলচ্চিত্র উৎসবের মাধ্যমে। এর পর ২০০৭ সালের পয়লা জুন রোমানিয়ায় মুক্তি পায়। রোমানিয়ার ট্রানসিলভানিয়া আন্তর্জাতিক চলচ্চিত্র উৎসবেই এর প্রথম রোমানীয় সম্প্রচার সংঘটিত হয়।

বহিঃসংযোগ 
 
 
 
 
 
 
 Film page on the official Cannes film festival site
 interview with 4 Months, 3 Weeks and 2 Days director Cristian Mungiu at European-films.net
 interview with 4 Months, 3 Weeks and 2 Days director Cristian Mungiu at Filmmaker Magazine

রোমানীয় চলচ্চিত্র
রোমানীয় ভাষার চলচ্চিত্র
২০০৭-এর চলচ্চিত্র
পাল্ম দর বিজয়ী
হাইনরিশ রোরার

হাইনরিশ রোরার () (জন্ম: ৬ই জুন, ১৯৩৩) সুইজারল্যান্ডের নোবেল বিজয়ী পদার্থবিজ্ঞানী।

রোরারের জন্ম সুইজারল্যান্ডের সেন্ট গ্যালেনে। জমজ বোনের জন্মের এক ঘণ্টা পর তার জন্ম হয়েছিল। ছোটবেলায় বেশ ভাবনাহীন ও নির্ঝঞ্জাট জীবন কাটিয়েছেন। ১৯৪৯ সালে তার পরিবার জুরিখে চলে আসার পর অবশ্য সেই জীবনে কিছুটা ব্যাঘাত ঘটে। ১৯৫১ সালে সুইস ফেডারেল ইনস্টিটিউট অফ টেকনোলজি (ইটিএইচ) এ ভর্তি হন। সেখানে তার সহপাঠী ছিলেন ভোল্‌ফগাং পাউলি। রোরারের ডক্টোরাল গবেষণার বিষয় ছিল চৌম্বক ক্ষেত্র দ্বারা আবেশিত অতিপরিবাহী ট্রানজিশনে অতিপরিবাহীর দৈর্ঘ্য পরিবর্তন পরিমাপ। এই গবেষণা প্রকল্পটি প্রথমে শুরু করেছিলেন Jörgen Lykke Olsen। গবেষণা করতে গিয়ে তিনি বুঝতে পারেন যে, পরিমাপের সব কাজ তাকে রাতের বেলা করতে হবে, যখন সবাই ঘুমিয়ে পড়ে। কারণ এ ধরনের পরিমাপ কম্পনের প্রতি খুব সংবেদনশীল ছিল।

সুইস পর্বত পদাতিক বাহিনীতে যোগ দেয়ার মাধ্যমে তিনি সামরিক জীবনে প্রবেশ করেছিলেন। এ কারণে তার গবেষণায় ব্যাঘাত ঘটে। ১৯৬১ সালে রোজ-মেরি এগার কে বিয়ে করেন। মধুচন্দ্রিমায় গিয়েছিলেন যুক্তরাষ্ট্রে। এই ফাঁকে রোরার তার গবেষণার কাজও কিছুটা এগিয়ে নিয়েছিলেন। যুক্তরাষ্ট্রের নিউ জার্সির রাটগার্স ইউনিভার্সিটিতে বার্নি সেরিনের সাথে তিনি ধরন-২ অতিপরিবাহীর তাপীয় পরিবাহিতা নিয়ে গবেষণা করেন।

১৯৬৩ সালে Rüschlikon-এ অবস্থিত আইবিএম রিসার্চ ল্যাবরেটরিতে যোগ দেন। এই গবেষণাগারের তার শাখার পরিচালনার দায়িত্বে ছিলেন Ambros Speiser। আইবিএম এ কর্মজীবনের প্রথম কয়েক বছর পাল্‌স প্রদত্ত চৌম্বক ক্ষেত্রে চৌম্বক-রোধের সাথে কোন্ডো পদ্ধতি নিয়ে গবেষণা করেন। এরপর চৌম্বক দশা চিত্র নিয়ে গবেষণা শুরু করেন। এই গবেষণাই তাকে ক্রান্তীয় ঘটনার জগতে নিয়ে এসেছিল।

১৯৭৪ সালে নিজের কর্মস্থল থেকে শিক্ষাছুটি নিয়ে এক বছর ইউনিভার্সিটি অফ ক্যালিফোর্নিয়া, সান্টা বারবারাতে থাকেন। এ সময় নিউক্লীয় চৌম্বক রেজোন্যান্স নিয়ে গবেষণা করেছিলেন। তার সহ-গবেষক ছিলেন ভিন্স জ্যাকারিনো এবং অ্যালান কিং।

১৯৮৬ সালে স্ক্যানিং টানেলিং অণুবীক্ষণ যন্ত্রের নকশা প্রণয়নের জন্য তিনি গের্ড বিনিগের সাথে যৌথভাবে পদার্থবিজ্ঞানে নোবেল পুরস্কার লাভ করেন।

তথ্যসূত্র 

১৯৩৩-এ জন্ম
এটিএইচ জুরিখের প্রাক্তন শিক্ষার্থী
পরীক্ষণমূলক পদার্থবিজ্ঞানী
সুইজারল্যান্ডীয় পদার্থবিজ্ঞানী
নোবেল বিজয়ী পদার্থবিজ্ঞানী
সুইজারল্যান্ডীয় নোবেল বিজয়ী
অণুবীক্ষণ যন্ত্র বিশেষজ্ঞ
২০১৩-এ মৃত্যু
রুশ বিজ্ঞান অ্যাকাডেমির বিদেশী সদস্য